سعودی عربستان وزیرلر کینگشی, تورکیه بیلن امضالنگن کیلیشوو لرنی مقته دی.
سعودی عربستان رسمی خبر آژانسی اس پی ای نینگ خبری گه کوره, جده ده گی السلام قصریده بولیب اوتگن وزیرلر کینگشی ییغیلیشی ولیعهد شهزاده محمد بن سلمان تامانیدن باشقریلدی.
ییغیلیش نینگ باشلنغیچیده ولیعهد شهزاده بن سلمان, وزیر لر کینگشی گه جمهوررئیس رجب طیب اردوغان بیلن بولیب اوتگن رسمی اوچره شوو لرنینگ نتیجه لری حقیده معلومات بیردی.
وزیرلر کینگشیده, "اوشبو اوچره شوو لر نتیجه سیده, سعودی عربستان بیلن تورکیه جمهوریتی اورته سیده فرقلی ساحه لر بوییچه ایریم کیلیشوو لرنینگ امضالنگن لیگی" بیلدیریلدی.
ییغیلیشده, سعودی عربستان- تورکیه سرمایه گذارلیک ییغیلیشیده فرقلی ساحه لر بوییچه 9 کیلیشوو گه قول قوییلگن لیگی نینگ مقتاو گه سزاوار ایکن لیگی معلوم قیلیندی.
تورکیه جمهوریتی بیلن سعودی عربستان قراللیگی اورته سیده, بیواسطه سرمایه گذارلیک, مدافعه صنایع سی, انرژی, مدافعه و مخابرات ساحه لری بوییچه کیلیشوو لر امضالنگن ایدی.
عینی دمده, سعودی عربستان مدافعه وزیری شهزاده خالد بن سلمان, ایکله اولکه اورته سیده مدافعه ساحه سی بوییچه همکارلیک پلانی دن تشقری, تورک اوچووچیسیز اوچاق لری نینگ ساتیب آلینیشی توغریسیده هم ایکّی کیلیشوو امضالنگن لیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
